14/03/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución pola que se aproban as bases e se convoca a X edición do premio “Rosalía de Castro” de Lingua 2019 da Deputación da Coruña

ANUNCIO Oficialía Maior Unidade Técnica de Normalización Lingüística RESOLUCIÓN POLA QUE SE APROBAN AS BASES E SE CONVOCA A X EDICIÓN DO PREMIO “ROSALÍA DE CASTRO” DE LINGUA 2019 DA DEPUTACIÓN DA CORUÑA O presidente desta Corporación, por resolución número 8661 do 07/03/2019, aprobou: 1.º. As bases da X edición do Premio “Rosalía de Castro” de Lingua 2019.2.º. Os gastos relativos a este expediente, que ascenden a 6.600 euros, poderanse imputar ás partidas presupostaria seguintes: á 0111/3344/22699 as axudas de custe das persoas integrantes do xurado e á 0111/3344/481 os importes dos dous premios. Documento contable RC 220190005526 3.º. Publicar no Boletín Oficial da Provincia as bases do X Premio “Rosalía de Castro” de Lingua 2019 para os efectos de anunciar oficialmente a súa convocatoria. ANEXO X Premio “Rosalía de Castro” de Lingua 2019 En memoria de Marta Magdalena Azaouagh Alives, coa fin de recoñecer a promoción e dignificación do noso patrimonio lingüístico de forma desinteresada, a Deputación da Coruña convoca a X edición do premio de acordo coas seguintes bases: BASES Primeira.–Obxectivos A convocatoria do Premio “Rosalía de Castro” de promoción da lingua galega está destinada a recoñecer iniciativas, traballos recentes, traxectorias de persoas individualmente, colectivos ou entidades comprometidas coa promoción e dignificación social do noso patrimonio lingüístico, quer no ámbito da provincia, quer a nivel galego. Será especialmente significativo o traballo con aqueles sectores de especial relevancia para o futuro do galego. Segunda.–Persoas ou colectivos destinatarios Calquera persoa, colectivo, asociación ou entidade ligada a proxectos que se desenvolvan ou relacionen coa promoción do galego, coa súa residencia ou sede social no territorio galego e aquelas que teñan unha especial incidencia ou desenvolvan a súa actividade na provincia da Coruña. Terceira.–Méritos que se valoran Os premios concederánselles ás persoas, colectivos, asociacións ou entidades de ámbito galego en xeral e/ou da provincia da Coruña en particular, que destaquen pola súa traxectoria na promoción e dignificación da lingua galega ou que salienten por actividades que impliquen o espallamento da lingua galega no ano en curso. Haberá dúas categorías: A) Premio “Rosalía de Castro” de Lingua 2019 a aquela persoa, colectivo, entidade pu asociación que máis destaque na promoción da lingua galega. B) Premio “Rosalía de Castro” de Lingua 2019 a aquela persoa, colectivo, entidade ou asociación que realice un traballo específico cos tramos da poboación de menor idade, infancia e mocidade. Para conceder os premios o xurado terá en conta os seguintes criterios: – Tarefa continuada desenvolvida a favor da promoción da lingua galega. – Actuacións concretas (previstas ou desenvolvidas) no ano 2019 a favor da dignificación social da lingua galega. – Uso habitual e digno do galego nas súas actividades e nos seus servizos. – Campañas de información e/ou publicitarias en galego. – Contribución á galeguización de sectores de especial relevancia económica, social e cultural. Para a categoría B) a estes criterios acrecéntanse os seguintes: – Labor dirixido especialmente aos tramos de poboación de menor idade, infancia e/ou mocidade. – Traballo de promoción da lingua desde a perspectiva da transmisión xeracional. – Actuacións que teñan como obxectivo o fomento de actividades interxeracionais. O xurado poderá valorar outros méritos, que dará a coñecer, das persoas, colectivos ou entidades que se propoñan. Cuarta.–Premios Tanto a categoría A como a B están dotadas coa cantidade de 3.000 € cada unha delas, estando incluídos nesta cantidade os impostos que lle foren aplicables. O importe dos premios desta convocatoria imputarase á Partida 0111/3344/481 e o importe das persoas integrantes do xurado á partida 0111/3344/22699 do Presuposto de 2019. Documento contable RC 220190005526 Quinta.–Prazo O prazo de presentación das candidaturas comezará o día seguinte da publicación desta convocatoria no Boletín Oficial da Provincia e rematará o 30 de maio. A proposta de candidaturas será libre e non se poderá autocandidatar. As solicitudes presentaranse no Rexistro Xeral da Deputación da Coruña, Avda. do Porto 2, 15006 A Coruña, tomando como modelo o que figura como anexo a estas bases. Indicarase no sobre X Premio “Rosalía de Castro” de Lingua 2019, ou no enderezo electrónico normalizacion. linguistica@dacoruna. gal O xurado poderá propor candidaturas no transcurso da súa reunión. Sexta.–Xurado O xurado estará presidido pola Sra. Deputada presidenta da Comisión de Cultura e Normalización Lingüística, e catro persoas de recoñecido prestixio no ámbito da lingua galega. Actuará como persoa secretario, con voz e sen voto, o da Deputación ou o/a funcionario/a en que delegar. A composición do xurado farase pública, con anterioridade á súa reunión, no BOP e no taboleiro e na páxina web da Deputación, co fin de que se poidan interpor, se for o caso, os recursos legais pertinentes. O xurado reunirase en sesión a ser posible única, e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17.2 da Lei 40/2015, do 1 de outubro, de réxime xurídico do sector público. As deliberacións serán secretas e delas redactarase a acta correspondente. O xurado presentaralle a súa proposta, acompañada do consentimento da persoa proposta, ao presidente desta Deputación que é o órgano competente para resolver este premio. O xurado poderá propoñer que se declare deserto o premio. A súa decisión terá lugar no segundo semestre do ano, darase a coñecer no taboleiro de anuncios, na páxina web da Deputación, e a través dos medios de comunicación. O xurado queda facultado para interpretar estas bases. Sétima.–Candidaturas non seleccionadas A documentación presentada poderaa recoller ata 30 días despois da concesión do premio algunha das persoas que formalmente presentaron a proposta, na Unidade Técnica de Normalización Lingüística. Pasado este tempo entenderase que renuncian á súa propiedade. Oitava A participación nesta convocatoria supón a total aceptación destas bases. ANEXO X PREMIO “ROSALÍA DE CASTRO” DE LINGUA 2019 PRESENTACIÓN DE CANDIDATURAS Persoa/s ou entidade/s que formula a proposta: …………………… Nome ou razón social: …………………… Enderezo postal: …………… Teléfono: …………………… Enderezo electrónico: …………… Datos da candidatura Nome: …………………………………………. Representante …………………………… Enderezo postal: ……………………… Teléfono: ………………………………… Enderezo electrónico: ………………………… Enderezo web: ………………………… Ano desde o que traballa prol da lingua e cultura galegas: …………………………………. Méritos que se alegan (indique as accións que teña entre os seus obxectivos a promoción da lingua galega ou calquera outra circunstancia que considere de interese para valorar a candidatura): …………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………… Documentación que entregan para acreditar os méritos: …………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………… ………………………….,………………. de …………………………………. de 2019. (Nome e sinatura) ……………………… XURADO DO X PREMIO “ROSALÍA DE CASTRO” DE LINGUA 2019 A Coruña, 12 de marzo de 2019. O PRESIDENTE O SECRETARIO Valentín González Formoso José Luis Almau Supervía